26.6.2023.
(13)
LV
Eiropas Savienības Oficiālais Vēstnesis
L 160/41
Portugāle izņēmuma kārtā piekrita atteikties no tiesībām, kas izriet no LESD 342. panta apvienojumā ar Regulas Nr. 1/1958 (8) 3. pantu, un tam, ka šis lēmums tiek pieņemts un paziņots tikai angļu valodā saskaņā ar LESD 297. pantu.
2.
DETALIZĒTS PASĀKUMU APRAKSTS
2.1.
Saņēmējs: aktīvie meitasuzņēmumi un darbības (14)
SATA ir aviosabiedrība, kas darbojas kā Sociedade Anónima (sabiedrība ar ierobežotu atbildību) (9), un tai pieder akcijas citos ASAR iedibinātos uzņēmumos.
SATA tika dibināta 1941. gadā, un tā pilnībā pieder reģionālajai valdībai.
SATA ir SATA Internacional – Azores Airlines, S.A. (“Azores Airlines”), Gestão de Aeródromos, S.A. (“SATA Gestão de Aeródromos” vai “SGA”) un tūrisma operatora Azores Vacations America, Inc. (“Azores Vacations America”) vienīgais akcionārs, kas ir neaktīvs un pašlaik ir likvidācijas procesā.
Turklāt SATA bija vēl viena tūrisma operatora, proti, Azores Vacations Canada, Inc. (“Azores Vacations Canada”), vienīgais akcionārs, kas jau ir likvidēts (62. apsvērums).
(15)
Jebkura atsauce uz SATA vai saņēmēju uzņēmumu, ko atbalsta ar pārstrukturēšanas atbalstu, šajā lēmumā ietver SATA Air Açores un visus tā meitasuzņēmumus, ja vien nav norādīts citādi, lai nošķirtu tā gaisa pārvadātāja darbību (ko tas veic kā “SATA Air Açores”) no tā meitasuzņēmumu darbībām.
(16)
SATA nodarbina aptuveni 1 400 darbinieku, no kuriem 1 150 strādā reģionā, – tie ir aptuveni 10 % no visiem tūrisma nozarē nodarbinātajiem un 1 % no visiem nodarbinātajiem Azoru salās – savukārt 250 no tiem strādā Lisabonā (10).
Kā aprakstīts lēmumā par procedūras sākšanu (11) un lēmumā par procedūras pagarināšanu (12), SATA: i) tieši un ar tai pilnībā piederošā meitasuzņēmuma Azores Airlines starpniecību sniedz pasažieru un kravu gaisa pārvadājumu pakalpojumus maršrutos saskaņā ar SPSS un komercdarbības ietvaros; un ii) SATA ar SGA starpniecību sniedz PVTN attiecībā uz reģiona mazajām lidostām un lidlaukiem.
Abas darbību grupas ir aprakstītas atsevišķi 2.1.1.–2.1.3. iedaļā.
2.1.1.
SATA un Azores Airlines izpildītās SPSS (17)
Lai nodrošinātu regulārās gaisa pārvadājumu pakalpojumu sniegšanas nepārtrauktību maršrutos, kas apkalpo Azoru salas, dažiem regulārajiem pasažieru gaisa pārvadājumu pakalpojumiem reģionā ir piemērotas SPSS saskaņā ar Eiropas Parlamenta un Padomes Regulu (EK) Nr. 1008/2008 (13).
Šīs saistības cita starpā attiecas uz minimālo lidojumu biežumu, lidojumu grafikiem, izmantoto gaisa kuģu kategoriju un maksimālo iekšējās konfigurācijas ietilpību, maksām, pakalpojumu nepārtrauktību un punktualitāti, kā arī lidojumu tirgvedību (14).
SPSS palīdz kompensēt Azoru arhipelāga nošķirtību, ko rada attālums no kontinenta un laikapstākļi, jo īpaši ziemā.
(18)
SATA Air Açores veic lidojumus starp salām tikai saskaņā ar SPSS ar ekskluzivitāti un kompensāciju, savukārt Azores Airlines veic lidojumus no Azoru salām uz kontinentālo Portugāli, Madeiru un starptautiskiem galamērķiem, saskaņā ar SPSS maršrutos uz kontinentālo Portugāli un Madeiru bez ekskluzivitātes un bez kompensācijas.
Abos gadījumos šīs saistības ir noteiktas sabiedrisko pakalpojumu līgumos (“SPL”) vai aktos par pakalpojumu sniegšanas uzticēšanu,
(8) Padomes Regula Nr. 1 (1958. gada 15. aprīlis), ar ko nosaka Eiropas Ekonomikas kopienā lietojamās valodas (OV 17, 6.10.1958., 385./58. lpp.).
(9) Sociedade Anónima ir iekļauta I pielikumā (1. panta 1. punkta a) apakšpunktā minētie uzņēmumu veidi) Eiropas Parlamenta un Padomes 2013. gada 26. jūnija Direktīvai 2013/34/ES par noteiktu veidu uzņēmumu gada finanšu pārskatiem, konsolidētajiem finanšu pārskatiem un saistītiem ziņojumiem, ar ko groza Eiropas Parlamenta un Padomes Direktīvu 2006/43/EK un atceļ Padomes Direktīvas 78/660/EEK un 83/349/EEK (OV L 182, 29.6.2013., 19. lpp.).
(10) Portugāles 2021. gada 2. decembrī iesniegtais dokuments, 1. pielikums – SATA pārstrukturēšanas un stratēģiskais plāns 2021.– 2025. gadam, 21.–24. lpp. (11) Lēmums par procedūras sākšanu, 7. apsvērums.
(12) Lēmums par procedūras pagarināšanu, 7.–9. apsvērums.
(13) Eiropas Parlamenta un Padomes Regula (EK) Nr. 1008/2008 (2008. gada 24. septembris) par kopīgiem noteikumiem gaisa pārvadājumu pakalpojumu sniegšanai Kopienā (OV L 293, 31.10.2008., 3. lpp.).
(14) Piemēram, Likumā Nr. 105/2019, ar kuru groza Dekrētlikumu Nr.
134/2015 (par sociālās mobilitātes pabalsta piešķiršanu pilsoņiem, kuri ir saņēmēji, saistībā ar gaisa un jūras pārvadājumu pakalpojumiem starp kontinentālo daļu un Madeiras autonomo reģionu un starp Madeiras autonomo reģionu un Azoru salu autonomo reģionu, lai sasniegtu sociālās un teritoriālās kohēzijas mērķus), noteikts, ka biļetes maksimālā cena ir 30,00 EUR.